**Tanssiorkesteri Sylvia** on suomalainen tanssiorkesteri, joka perustettiin 1978 ja sai Sylvia-nimen vuonna 1979. Aluksi yhtye keikkaili etupäässä Pohjois-Savon lavoilla, mutta vähitellen reviiri laajeni ja yhtye alkoi myös säestää 1980-luvun artisteja, kuten Reijo Kalliota, Henry Theeliä, Junnu Vainiota, Erkki Junkkarista, Seija Simolaa ja Anneli Saria. Vuonna 1983 säestettäväksi tuli Jamppa Tuominen ja tästä alkoi yhteistyö hänen kanssaan aina vuoteen 1989 saakka. Jampan säestyksiä kertyi ympäri Suomea tuona aikana satoja. Ensimmäinen Kari Tapion säestys oli vuonna 1989 ja Karia säestettiin satunnaisesti. Vuoden 1988 tangokuningatar Kirsi Rissanen sai vuonna 1989 Sylviasta säestysorkesterinsa neljäksi vuodeksi.

Historia
--------

Vuonna 1991 Sylvia -yhtyeen soittajat perustivat Sylvia Musiikki Oy –nimisen yhtiön, joka hoiti omien keikkojen lisäksi myös hieman toisten orkestereiden keikkamyyntiä. Vuosina 1991 ja 1992 Sylvia -yhtye osallistui Ylläs Soikoon -tapahtuman yhteydessä järjestettyyn SMORK (Tanssiorkestereiden SM) -kilpailuun sijoittuen molemmilla kerroilla kolmanneksi. 1991 voiton vei Jari Koivisto ja Kasmir ja 1992 Mestari Orikanto.

Vuonna 1994 orkesterin kokoonpanoon liittyi 1991 "Kultainen Harmonikka" -kilpailun voittaja, tangoprinssi Ilpo Kaleva. Vuoden 1995 SMORK:iin yhtye osallistui nimellä Ilpo Kaleva & Tanssiorkesteri Sylvia ja voitti kyseisen kisan. Toiseksi tuli Magnet ja kolmanneksi Pekka Masalin & Polemique. Kisan tuomaristossa istui muun muassa Erik Lindström, Ilpo Hakasalo, Martti Metsäketo ja Arvi Ahola, Pekka Nissilä Suomen Muusikkojen liitosta sekä muusikko Timo Reutonen. Samana vuonna, siirryttyään Auraviihde Oy:lle, alkoi tulla muun muassa useita tangokuninkaallisten säestyksiä. Vuoden 1996 kesällä Tanssiorkesteri Sylvia soittajista tuli ammattimuusikoita saman vuoden tangokuningas Tomi Markkolan orkesteriksi ja tätä jatkui vuoden 1997 kesään saakka. Keikkoja Tomin kanssa ympäri Suomen kertyi noin 200.Tangomarkkinoilla Tanssiorkesteri Sylvia toimi kolmena kesänä säestäen useita eri vuosien tangokuninkaallisia.

Vuoden 1997 aikana Tanssiorkesteri Sylvia teki omakustannelevyn nimellä "Tanssiorkesteri Sylvia" (SYLCD001). Äänitys tapahtui Rovanimellä Pauli Ruuskasen Studioala -studiolla. Levy julkaistiin syksyllä 1997 ja se sisältää tanssimusiikkia tanssilajipareittain. Levyllä osa sävellyksistä oli aivan uusia ja osa aiemmin julkaistuja. Säveltäjinä mm. Jukka Kuoppamäki, Jukka Koivisto ja Seppo Nissilä.

Tanssilava-, talo-, sekä ravintola- ja laivakeikkojen lisäksi Tanssiorkesteri Sylvia esiintyi myös erilaisissa konsertteissa muun muassa Kirsi Rissasen ja tangoprinssi Jari Partasen kanssa. Tanssiorkesteri Sylvia säesti reilun 30 vuoden aikana lähes 80 artistia, joiden joukossa olivan muun muassa Eino Grön, Rainer Friman, Risto Nevala, Jaska Mäkynen, Anita Hirvonen, Mikko Alatalo, Kai Hyttinen, Esko Rahkonen, Saija Varjus, Markus Allan, Jari Sillanpää, Pirjo Bister, Jari Partanen, Tiina Räsänen ja Kauko Simonen.

Virallisen viimeisen keikan yhtye teki 25. lokakuuta 2009 Elimäki-Vilppulan Ns-talolla ja vihoviimeinen yhteinen esiintyminen juhannuspäivänä 2010 Maaningan Kasinolla.

Tämän jälkeen Pekka Jussila ja Eero Karhunen perustivat 2010 Duo Kasino -nimisen yhtyeen.

Sylvian kokoonpanot
-------------------

1. Juha Joki, kitara ja laulu – Pekka Jussila, kitara ja laulu – Raino Karttunen, rummut ja laulu - Jukka-Pekka Lehtonen, basso (1978-79)

2. Juha Joki, basso ja laulu – Pekka Jussila, kitara ja laulu – Raino Karttunen, rummut ja laulu - Antero Järveläinen, koskettimet, hanuri (1979-86)

3. Juha Joki, basso ja laulu – Pekka Jussila, kitara ja laulu – Raino Karttunen, rummut ja laulu - Sami Kelo, koskettimet ja laulu (1986-87)

4. Juha Joki, basso ja laulu – Pekka Jussila, kitara ja laulu – Raino Karttunen, rummut ja laulu - Eero Karhunen, koskettimet (1987-92)

5. Juha Joki, basso ja laulu – Pekka Jussila, kitara ja laulu – Raino Karttunen, rummut ja laulu - Eero Karhunen, koskettimet - Jukka Spets, koskettimet ja laulu (1992-94)

6. Juha Joki, basso ja laulu – Pekka Jussila, kitara ja laulu – Raino Karttunen, rummut ja laulu - Eero Karhunen, koskettimet – Ilpo Kaleva (Kärkkäinen), hanuri ja laulu, Tapo Hakkarainen, saksofonit (1994-95)

7. Juha Joki, basso ja laulu - Pekka Jussila, kitara ja laulu – Raino Karttunen, rummut ja laulu Eero Karhunen, koskettimet – Ilpo Kaleva, hanuri ja laulu – Juha Loikkanen, saksofonit (1995-97)

8. Pekka Jussila, basso, kitara ja laulu – Raino Karttunen, rummut ja laulu, Eero Karhunen, koskettimet ja laulu – Ilpo Kaleva, hanuri ja laulu – Juha Loikkanen, saksofonit, huilu ja basso (1997-98)

9. Pekka Jussila, basso, kitara ja laulu – Raino Karttunen, rummut ja laulu, Juha Loikkanen, saksofonit, huilu ja basso – Kari Hämynen, hanuri ja basso – Petri Summanen, koskettimet (1998-1999)

10. Pekka Jussila, basso, kitara ja laulu – Raino Karttunen, rummut ja laulu – Juha Loikkanen, saksofonit, huilu ja basso – Kari Hämynen, hanuri ja basso – Eero Karhunen, koskettimet, hanuri, laulu (1999-2004)

11. Pekka Jussila, basso, kitara ja laulu – Raino Karttunen, rummut ja laulu – Juha Loikkanen, saksofonit, huilu ja basso – Eero Karhunen, koskettimet, hanuri ja laulu (2006-09).

Lähteet
-------

* Veikko Tiitto, Petri Tuunanen: *Aamu toi, ilta vei - JAMPPA TUOMINEN laulajan tarina*. Minerva Kustannus Oy, 2008. ISBN 9789524922074.

* Nyman, Marja: *Tangokuninkaalliset – ja heidän tarinansa*. Kustannusosakeyhtiö Revontuli, 2002. ISBN 9525170276.

* Tomi markkolan kotisivut *tomimarkkola.fi*.

Aiheesta muualla
----------------

### Tallenteet

* CD-levy "Tanssiorkesteri Sylvia, 1997 (SYLCD001)

* Kokoelma C-kasetti "Viimeiset sadepisarat"; "Metsäpirtti", Joki-Sound

  

### Televisioesiintymiset

* Syyskuu 1989 YLE TV2: Kirsi Rissanen & Sylvia

* 20.9.1996 YLE TV2: "Huvin vuoksi": Tomi Markkola & Tanssiorkesteri Sylvia (+Saija Varjus)